Missatge: BarcelonaL'Hospital Vall d'Hebron separa amb èxit dues siameses de vuit mesos unides per abdomen i fetge  L'Hospital Vall d'Hebron de Barcelona ha separat amb èxit dues siameses que estaven unides per l'abdomen. Les nenes, de només vuit mesos, compartien el fetge i tot i que fins ara havien crescut amb normalitat han hagut de ser intervingudes per reduir possibles complicacions futures.Les dues bessones van néixer el mes d'agost, en un part per cesària, i durant set mesos han viscut unides per l'abdomen, amb els inconvenients que això ha comportat en el seu dia a dia. Els metges han esperat per operar-les que les dues pesessin catorze quilos juntes per tenir prou pell i prou múscul i així poder tancar la incisió un cop separades. L'operació, que es va fer el passat mes de febrer, va durar prop de sis hores i va consistir en una separació de les vísceres i del fetge de les petites Núria i Marta, que es troben en perfecte estat de salut i ja fan vida normal. El fet que només compartissin el fetge ha contribuït a l'èxit de la intervenció, en què van participar una vintena de cirurgians de diferents especialitats, entre ells pediàtrics, plàstics, anestesistes, obstetres, neonatòlegs i radiòlegs. Aquesta és la primera vegada que es realitza una operació d'aquestes característiques a Catalunya.Un de cada 200.000 naixements Els casos de siamesos són molt excepcionals, es donen en un de cada 200.000 naixements vius, i la taxa de supervivència en el naixement és baixa, d'entre el 5 i el 25%, perquè sovint va acompanyat de malformacions cardíaques, que en aquest cas no hi eren. VÍDEO: http://www.324.cat/video/4006870/altres/Vall-dHebron-explica-la-separacio-de-dues-nenes-siameses

Resposta: Excel.lent noticia!. Me n'alegro molt per les nenes i la familia. Enhorabona a tothom qui hagi participat en aquest feliç aconteixement!